Prima Curinz Capitel Quater

Prima Curinz
La Parola de'l nost Signur ciapada inscí cuma l'è de'l Növ Testament e vultada adess del test uriginal grech in del nost parlà Insübregh del didincö.  

Capitel Quater
1Inscì una persona la gh'avarìa de cunsideràmm cuma servidúr del Crist e aministradúr di mistéri de Diu. 2Scià el rest l'è cercaa intra i aministradúr perchè quajdün l'avess staa truaa fedélchèst fras l'è vultada leteralamént. 3Ma a mì l'è una roba tant piscinina, che a sia giüdegaa de vialter o d'un tribünal üman; ma  me giüdeghi gnanca mé medemm. 4Già che savi nagott cuntra mé medemm, ma sun minga staa faa giüst per chèst, ma lü che 'l me giüdega l'è 'l Signúr. 5Dunca, giüdeghee minga quajcossa prima del témp quand el ven el Signúrleteralamént, prima del témp, fin che 'l ven el Signúr, che 'l da lüs a i robb scundüü del scür e 'l farà ciaro vedüü, manifest i cunsili di cör; e alura el lod el vegnarà a ognidün de Diu.
6E chèstcoss, fradèj, huu aplicaa a mé medemm e Apoll per via de vialter, perchè in de nümm imparuv a andà no ultra i robb che hinn scritt, perchè ve siuv minga sgunfiaa vün sura vün cuntra l'alter. 7Già che chi 'l te fa divèrs? E che roba te gh'hee che t'hee minga ricevüü? E se anca te l'hee ricevüü, perchè te se vantet cuma te l'hee minga ricevüü? 8Sii già devegnüü sagull, sii già devegnüü sciúr, sénza de nümm avii regnaa; e magara che avessuv regnaa, perchè anca nümm regnum cun vialter. 9Già che a pensi, Diu 'l m'ha diciaraa i apostuj ültim cuma cundanaa a mort, perchè sèmm devegnüü un spetacul al mund e a i angiuj e a i vèss üman. 10Sèmm balord per via del Crist, ma vialter sii savi in del Crist; nümm sèmm dèbuj, ma vialter sii fort; vialter sii unuraa, ma nümm sèmm desunuraa. 11Fin a chèsta ura, gh'èmm famm, gh'èmm sed, sèmm vestii maa, sèmm maltrataa, vugum 12e travajum laurand cunt i noster man, benedisum intanta che sèmm remenaa, perseverum intanta che sèmm persegütaa, 13incuragium intanta che sèmm sparluciaa; sèmm devegnüü cuma la rubascia del mund, l'imundizi de tücc fin a adèss.
14A scrivi minga chèstcoss per fàv vergugnús, ma per visàv cuma mè bagaj predilètt. 15Già che se gh'avarìuv desmila tutúr in del Crist, gh'avarìuv no tant pader; già che in del Crist Gesü per mèzz del vangel v'huu generaa.
16Dunca, ve dumandi che devegnuv i mè imitadúr. 17Per chèst, v'huu mandaa Timotee, che l'è mè fiöö predilètt e fedél in del Signúr, che 'l ve regurdarà di mè vi in del Crist Gesü, propi cuma insegni depertütt in d'ogni gésa. 18E quij hinn staa sgunfiaa cuma vegni no a vialter; 19ma vegnaruu a vialter prést se 'l Signúr el vör inscì, e cugnussaruu minga la parola de quij che hinn staa sgunfiaa, ma la puténza: 20già che 'l règn de Diu l'è no in de parola, ma in de puténza: 21Che cossa vurii? Mì gh'avarìa de vegnì a vialter cunt una bachètao vis'cia, bastún, o cun bén e un spirit de gentilézao mansuetüdin?

Navigaziun
← Indree a Capitel Trii
Inanz a Capitel Cinch →
A l'indes
Categoria:Prima letera ai Curinz